17. ΝΟΜΟΘΕΤ. ΔΙΑΤΑΓΜΑ υπ' αριθ. 313 της 14/18 Φεβρ.1974 (ΦΕΚ Α' 45) Περί πτητικής ενεργείας και πτητικού επιδόματος διαφόρων κατηγοριών στρατιωτικού προσωπικού των Ενόπλων Δυνάμεων. Πτητική Ενέργεια Άρθρ.1.-''1.Μόνιμοι αξιωματικοί, ανθυπασπιστές, έφεδροι αξιωματικοί, δόκιμοι έφεδροι αξιωματικοί και μόνιμοι υπαξιωματικοί, κάτοχοι στρατιωτικού πτυχίου χειριστή αεροσκαφών και ελικοπτέρων, τίθενται σε πτητική ενέργεια, εφ' όσον συμπληρώσουν κατ' ελάχιστο όριο 30 ώρες πτήσεως ανά εξάμηνο, ως χειριστές αεροσκαφών γενικώς, που ανήκουν σε ελληνικές ή συμμαχικές μονάδες. Ειδικά οι ιπτάμενοι αξιωματικοί της Πολεμικής Αεροπορίας, που δεν υπηρετούν σε μοίρες και σμήνη αεροσκαφών και ελικοπτέρων αυτής και οι αξιωματικοί, ανθυπασπιστές, έφεδροι αξιωματικοί, δόκιμοι έφεδροι αξιωματικοί και υπαξιωματικοί,   κάτοχοι στρατιωτικού   πτυχίου  (Αντί για τη σελ. 294,03(ε) Σελ. 294,03(ζ) Τεύχος 1092-Σελ. 65 Πτητικό και Καταδυτικό επίδομα 36.Δ.β.15-17 χειριστή αεροσκαφών και ελικοπτέρων, που δεν υπηρετούν σε μονάδες αεροσκαφών και ελικοπτέρων του Στρατού Ξηράς και στη Διοίκηση Ελικοπτέρων του Πολεμικού Ναυτικού, τίθενται σε πτητική ενέργεια, όταν συμπληρώσουν 15 τουλάχιστον ώρες πτήσεως ανά εξάμηνο ως χειριστές αεροσκαφών ή ελικοπτέρων ελληνικών ή συμμαχικών μονάδων''. Η παρ. 1, που είχε αντικατασταθεί από το άρθρ. 8 Νόμ. 1680/1987 (ΦΕΚ Α' 7), αντικαταστάθηκε και πάλι ως άνω από την παρ. 1 άρθρ. 5 Νόμ. 1911/1990 (ΦΕΚ Α' 166), Τόμ. 36Δ, σελ. 1338,501. 2.Οι εν τη προηγουμένη παραγράφω, πλην των Ιπταμένων Αξιωματικών της Πολεμικής Αεροπορίας, εφ' όσον δεν υπηρετούν εις Μονάδας Αεροσκαφών, θα ίπτανται δια την συντήρησιν της πτητικής των ικανότητος, μόνον κατόπιν διαταγής του Αρχηγείου του οικείου Κλάδου των Ενόπλων Δυνάμεων και αναλόγως των υφισταμένων αναγκών. ''3.Αξιωματικοί, ανθυπασπιστές, υπαξιωματικοί και κληρωτοί οπλίτες κάτοχοι πτυχίου ειδικότητας από εκείνες που προβλέπονται για τα μέλη πληρώματος αεροσκαφών, οι οποίοι υπηρετούν ως τοποθετημένοι, προσκολλημένοι ή διατεθειμένοι για πτήση σε μονάδες αεροσκαφών, τίθενται σε πτητική ενέργεια όταν συμπληρώσουν τουλάχιστον 30 ώρες πτήση ανά εξάμηνο, ως απαραίτητα μέλη πληρώματος αεροσκαφών''. Η παρ. 3 αντικαταστάθηκε ως άνω από το άρθρ. 3 Νόμ. 1544/1985 (ΦΕΚ Α' 80) (Τόμ. 36Δ, σελ. 1548,18). 4.Αξιωματικοί, Ανθυπασπισταί και Υπαξιωματικοί, κάτοχοι πτυχίου τεχνικής ειδικότητας αεροσκαφών, ή και ετέρας ειδικότητος, καθοριζομένης δια διαταγής του οικείου Κλάδου, κατόπιν αποφάσεως του Ανωτάτου Συμβουλίου Ενόπλων Δυνάμεων, χρησιμοποιούμενοι εις δοκιμαστικάς πτήσεις ή ετέρας διατεταγμένας υπηρεσίας ή αποστολάς, απαιτούσας την κατά την διάρκειαν της πτήσεως παρουσίαν των, τίθενται εις πτητικήν ενέργειαν, το πολύ δι' έν εξάμηνον εντός εκάστου δεκαοκταμήνου, εφ' όσον ενός του δεκαοκταμήνου τούτου συμπληρώσουν επί αεροσκάφους 30 ώρας πτήσεως κατ' ελάχιστον όριον. 5.Μαθηταί της Σχολής Ικάρων, επιτυχώς αποφοιτώντες, λογίζονται τεθέντες εις πτητικήν ενέργειαν, εφ' όσον συνεπλήρωσαν, καθ' έκαστον εξάμηνον, 30 ώρας πτήσεως κατ' ελάχιστον όριον. Σελ. 294,04(ζ) Τεύχος 1092-Σελ. 66 6.Του εν τη προηγουμένη παραγράφω ευεργετήματος απολαμβάνουν και οι μαθηταί Στρατιωτικών Σχολών χειριστών, ως και ειδικοτήτων πληρωμάτων αεροσκαφών, ημεδαπής ή αλλοδαπής. 7.Δι' αποφάσεως του Υπουργού Εθνικής Αμύνης, εκδιδομένης τη προτάσει του Ανωτάτου Συμβουλίου Ενόπλων Δυνάμεων και μη δημοσιευομένης δια της Εφημερίδος της Κυβερνήσεως, καθορίζεται η σύνθεσις του απαραιτήτου πληρώματος, εκάστου τύπου αεροσκάφους, ο τρόπος, η διαδικασία και η αρμοδιότης ορισμού και διαθέσεως προς πτήσιν του εν λόγω πληρώματος, αι προϋποθέσεις και οι όροι πτήσεως, ο τρόπος τηρήσεως των στοιχείων δια την βεβαίωσιν των πραγματοποιουμένων ωρών πτήσεως, ως και πάσα συναφής, επί του αντικειμένου του παρόντος άρθρου, λεπτομέρεια. 8.Δι' αποφάσεως του Αρχηγού Ενόπλων Δυνάμεων, τίθεται, καθ' εξάμηνον, εις πτητικήν ενέργειαν το εις τας ανωτέρω παραγράφους προσωπικόν, συμφώνως προς τας εν αυταίς προϋποθέσεις. 36.Δ.β.17 Πτητικό και Καταδυτικό επίδομα Εξάμηνα Άρθρ.2.-1.Ως εξάμηνα, συμφώνως τω παρόντι, νοούνται αι χρονικαί περίοδοι από 1ης Ιανουαρίου μέχρι τέλους Ιουνίου και από 1ης Ιουλίου μέχρι τέλους Δεκεμβρίου, εκάστου έτους, ως δεκαοκτάμηνα δε αι χρονικαί περίοδοι από 1ης Ιανουαρίου μέχρι τέλους Ιουνίου του επομένου έτους και από 1ης Ιουλίου του επομένου έτους μέχρι τέλους του μεθεπομένου έτους, αρχής γενομένης από 1ης Ιαν. 1973 αφ' ης έτους το ισχύον δια τους τεχνικούς Αξιωματικούς Αεροπορίας, δεκαοκτάμηνον. 2.Στρατιωτικοί εκ των εις τας παρ. 1, 3 και 4 του προηγουμένου άρθρου, μη συμπληρώσαντες τον εν αυταίς καθοριζόμενον χρόνον πτήσεως, τίθενται εις πτητικήν ενέργειαν δια το αντίστοιχον εξάμηνον, ανεξαρτήτως των πραγματοποιηθεισών ωρών πτήσεως, εάν εφονεύθησαν ή ετραυματίσθησαν συνεπεία αεροπορικού ατυχήματος, επισυμβάντος εν διατεταγμένη πτήσει. 3.Εάν μέρος του υπό κρίσιν χρονικού διαστήματος του προβλεπομένου δια την συμπλήρωσιν των προϋποθέσεων βάσει των οποίων το προσωπικόν των παρ. 1 και 3 του άρθρ. 1 τίθεται εις πτητικήν ενέργειαν, δεν λογίζεται, κατά τας κειμένας διατάξεις, ως χρόνος υπηρεσίας, το υπόλοιπον χρονικόν διάστημα λογίζεται ως χρόνος πτητικής ενεργείας, εφ' όσον κατά την διάρκειαν τούτου συνεπληρώθησαν αι εν ταις αυταίς παραγράφοις του αυτού ως άνω άρθρου καθοριζόμεναι ώραι πτήσεως. Πτητικόν Επίδομα Άρθρ.3.-1.Το προσωπικόν των παρ. 1, 3, 4, 5 και 6 του άρθρ. 1 του παρόντος δικαιούται πτητικού επιδόματος, το ύψος του οποίου καθορίζεται δια κοινής αποφάσεως των Υπουργών Εθνικής Αμύνης και Οικονομικών, δημοσιευομένης δια της Εφημερίδος της  Κυβερνήσεως. 2.Δια της αυτής αποφάσεως ορίζονται, αι κατηγορίαι των δικαιούχων, το ύψος του εις εκάστην κατηγορίαν καταβαλλομένου πτητικού επιδόματος, αι προϋποθέσεις και ο τρόπος καταβολής, δια δε τους μαθητάς Σχολών και ο τρόπος διαθέσεως αυτού. 3.Το εν λόγω επίδομα καταβάλλεται ως ακολούθως: ''α.Ολόκληρο με τη συμπλήρωση τριάντα τουλάχιστον ωρών πτήσης ανά εξάμηνο στο προσωπικό των παρ. 1 εδάφιο πρώτο και 3 του άρθρ. 1, με τη συμπλήρωση δεκαπέντε τουλάχιστον ωρών πτήσης ανά εξάμηνο στο προσωπικό της παρ. 1 εδάφιο δεύτερο του ίδιου άρθρου και με τη συμπλήρωση τριάντα τουλάχιστον ωρών πτήσης ανά δεκαοκτάμηνο στο προσωπικό της παρ. 4 του ίδιου άρθρου''. Η περίπτ. α' αντικαταστάθηκε ως άνω από την παρ. 2 άρθρ. 12 Νόμ. 1848/1989, ΦΕΚ Α' 112 (Τόμ. 36Δ, σελ. 1456,19). Σύμφωνα δε με το άρθρ. 26 του αυτού ως άνω νόμου η ισχύς της διάταξης αυτής αρχίζει από 1.7.1988. β)Εν περιπτώσει μη συμπληρώσεως του χρόνου τούτου (ωρών πτήσεως) καταβάλλεται κλάσμα του επιδόματος κατά τα ειδικώτερον εν τη αποφάσει της παρ. 1 του παρόντος καθοριζόμενα. Κατ' εξαίρεσιν το κατά τ' ανωτέρω πτητικόν επίδομα καταβάλλεται ολόκληρον εις τας περιπτώσεις της παρ. 2 του άρθρ. 2 ασχέτως των πραγματοποιηθεισών ωρών πτήσεως. γ)Ειδικώς, προκειμένου περί μαθητών της Σχολής Ικάρων, το επίδομα καταβάλλεται εφ' όσον εκπληρώσουν 30 ώρας πτήσεως ανά εξάμηνον ή 60 ώρες ανά δωδεκάμηνον. (Μετά τη σελ. 294,04(ε)  Σελ. 294,041 Τεύχος ΙΑ-9-2 Σελ. 75 Πτητικό και Καταδυτικό επίδομα 36.Δ.β.17 36.Δ.β.17 Πτητικό και Καταδυτικό επίδομα ''4.Ιπτάμενοι και Ραδιοναυτίλοι στρατιωτικοί της Πολεμικής Αεροπορίας ευρισκόμενοι στο εξωτερικό για εκπαίδευση ή υπηρεσία για χρονικό διάστημα πέραν των 5 μηνών δύνανται να τίθενται σε πτητική ενέργεια. Στην περίπτωση αυτή δεν δικαιούνται εξόδων μετακινήσεως ή άλλης αποζημιώσεως. Οι λεπτομέρειες εφαρμογής της παρούσας παραγράφου θα καθορίζονται με απόφαση του Υπουργού Εθνικής Άμυνας μη δημοσιευόμενη στην Εφημερίδα της Κυβερνήσεως. 5.Απόστρατοι Αξιωματικοί της Πολεμικής Αεροπορίας, ανακαλούμενοι στην ενεργό υπηρεσία ως μόνιμοι εξ εφεδρείας Ανώτατοι Αξιωματικοί, δεν τίθενται σε πτητική ενέργεια ούτε δικαιούνται πτητικού επιδόματος''. Οι παρ. 4 και 5 προστέθηκαν από το άρθρ. 2 Νόμ. 1357/1983, (ΦΕΚ Α' 63), (κατωτ. αριθ. 23). Σύμφωνα δε, με το άρθρ. 3 άνω Νόμ. 1357/ 1983 οι μεν διατάξεις της παρ. 4 ισχύ-ουν από τη δημοσίευση του Νόμ. 1357/1983, οι δε διατάξεις της παρ. 5 ισχύουν από 1 Ιουλ. 1983. "Εξαιρούνται οι ανώτατοι ιπτάμενοι Αξιωματικοί που ανακαλούνται ως μόνιμοι εξ εφεδρείας και τοποθετούνται σε θέσεις Διοικητή ή Υποδιοικητή μονάδας αεροσκαφών ή Διοικητή μοίρας αερο-σκαφών." Το μέσα σε «» εδάφιο προστέθηκε, με την παρ. 3 του άρθρ. 12 του Νόμ. 2913/22-23 Μαϊου 2001 (ΦΕΚ Α΄102), κατωτ. σελ. 1522,208 Μεταβατικαί Διατάξεις Άρθρ.4.-''1.Αι προ της δημοσιεύσεως του παρόντος πραγματοποιηθείσαι, υπό του εν παρ. 3 και 4 του άρθρ. 1 προσωπικού, ώραι πτήσεως βεβαιούνται συμφώνως τη παρ. 7 του αυτού άρθρου βάσει επισήμων υπηρεσιακών στοιχείων, δια την αναγνώρισιν και καταχώρισιν εν τοις μητρώοις των αντιστοίχων εξαμήνων πτητικής ενεργείας του ως άνω προσωπικού''. Η παρ. 1 αντικατεστάθη ως άνω αφ' ης ίσχυσε, δια του άρθρ. 1 Νόμ. 481/1976 (κατωτ. αριθ. 21). Καταργούμεναι Διατάξεις Άρθρ.5.-Από της ενάρξεως της ισχύος το παρόντος καταργούνται: α.Ο Νόμ. 1981/52 ''περί διατάξεων αφορωσών εις τους χειριστάς και ως παρατηρητάς χρησιμο-ποιουμένους Αξιωματικούς του Στρατού Ξηράς και του Β. Ναυτικού''. β.Το Ν.Δ. 2608/53 ''περί συμπληρώσεως του Νόμ. 1981/1952 κλπ''. γ.Το άρθρ. 8 του Νόμ. 2297/53 ''περί τροπο-ποιήσεως και συμπληρώσεως του Α.Ν. 1533/50 ''περί αναδιοργανώσεως του Τεχνικού προσωπικού Αεροπορίας'', ως τούτο νυν ισχύει. δ.Το Ν.Δ. 389/69 ''περί παροχής πτητικού επιδόματος εις το τεχνικόν προσωπικόν της Αεροπορίας, Στρατού και Ναυτικού''. ε.Πάσα ετέρα γενική ή ειδική διάταξις αντικειμένη εις τας διατάξεις του παρόντος. Έναρξις ισχύος Άρθρ.6.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 